CELEX: C2005/115/67
Language: el
Date: 2005-05-14 00:00:00
Title: Υπόθεση T-127/05: Προσφυγή της Lootus Teine Osaühing κατά του Συμβουλίου της Ευρωπαϊκής Ενώσεως που ασκήθηκε στις 24 Μαρτίου 2005

14.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 115/38
            
         Προσφυγή της Lootus Teine Osaühing κατά του Συμβουλίου της Ευρωπαϊκής Ενώσεως που ασκήθηκε στις 24 Μαρτίου 2005
   (Υπόθεση T-127/05)
   (2005/C 115/67)
   Γλώσσα διαδικασίας: η αγγλική
   Η Lootus Teine Osaühing, με έδρα το Tartu (Εσθονία), εκπροσωπούμενη από τους δικηγόρους T. Sild και K. Martin, άσκησε ενώπιον του Πρωτοδικείου των Ευρωπαϊκών Κοινοτήτων, στις 24 Μαρτίου 2005, προσφυγή κατά του Συμβουλίου της Ευρωπαϊκής Ενώσεως.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει τον κανονισμό (ΕΚ) 2269/2004, του Συμβουλίου, της 20ής Δεκεμβρίου 2004, για την τροποποίηση των κανονισμών (ΕΚ) 2340/2002 και (ΕΚ) 2347/2002 περί καθορισμού των αλιευτικών δυνατοτήτων για τα είδη βαθέων υδάτων όσον αφορά τα κράτη μέλη που προσχώρησαν το 2004 (1), και τούτο σχετικά με τις αλιευτικές δυνατότητες που έχουν παρασχεθεί στην Εσθονία·
            
         
               —
            
            
               να ακυρώσει το μέρος 2 του παραρτήματος του κανονισμού (ΕΚ) 2270/2004 (2), του Συμβουλίου, της 22ας Δεκεμβρίου 2004 σχετικά με τον καθορισμό για το 2005 και το 2006 των αλιευτικών δυνατοτήτων για τα κοινοτικά αλιευτικά σκάφη και για ορισμένα αποθέματα ιχθύων βαθέων υδάτων, και τούτο όσον αφορά τις αλιευτικές δυνατότητες που έχουν παρασχεθεί στην Εσθονία·
            
         
               —
            
            
               να καταδικάσει το καθού στα δικαστικά έξοδα.
            
         Νομικοί ισχυρισμοί και κύρια επιχειρήματα:
   Η προσφεύγουσα είναι μία εσθονική αλιευτική εταιρεία η οποία ασκεί αλιευτικές δραστηριότητες σε βαθέα ύδατα στην περιοχή που καλύπτεται από τη North East Atlantic Fisheries Convention (Σύμβαση περί αλιείας στο Βορειοανατολικό Ατλαντικό). Η Εσθονία υπήρξε συμβαλλόμενο μέρος στη Σύμβαση αυτή πριν από την προσχώρησή της στην Ευρωπαϊκή Ένωση. Το άρθρο 6, παράγραφος 9, της Πράξεως Προσχωρήσεως της Εσθονίας των λοιπών νέων κρατών μελών στην Ευρωπαϊκή Ένωση (3) προβλέπει ότι από την ημερομηνία προσχώρησης, η διαχείριση των αλιευτικών συμφωνιών που έχουν συνάψει τα νέα κράτη μέλη με τρίτες χώρες διενεργείται από την Κοινότητα και ότι τα δικαιώματα και υποχρεώσεις που απορρέουν για τα νέα κράτη μέλη από τις συμφωνίες αυτές δεν επηρεάζονται, για όσο χρόνο οι διατάξεις των συμφωνιών αυτών διατηρούνται προσωρινά. Σ' αυτό ακριβώς το πλαίσιο, έχουν ληφθεί τα αμφισβητούμενα μέτρα, με τα οποία έχουν παραχωρηθεί στην Εσθονία αλιευτικές δυνατότητες, σε μετρικούς τόνους επιτρεπόμενης αλιεύσεως ορισμένων αποθεμάτων για το 2004, το 2005 και το 2006.
   Αυτές οι παραχωρήσεις αποτελούν, σύμφωνα με την προσφεύγουσα, απλώς ένα τμήμα των σχετικών δυνατοτήτων της Εσθονίας πριν από την προσχώρησή της. Επ' αυτής της βάσεως, η προσφεύγουσα διατείνεται ότι τα αμφισβητούμενα μέτρα συνιστούν παράβαση του άρθρου 6, παράγραφος 9, της Πράξεως Προσχωρήσεως καθώς και της αρχής της αναλογικότητας, και ότι, επομένως, πρέπει αυτά να ακυρωθούν.
   
      (1)  ΕΕ L 396, 21.12.2004, σ. 1
   
   
      (2)  ΕΕ L 396, 31.12.2004, σ. 4
   
   
      (3)  ΕΕ L 236, 23.09.2003.